డ్రగ్స్ కేసులో సిట్ ప్రశ్నలకు సమాధానాలు దాటేస్తున్న పూరీ
Highlights
డ్రగ్స్ కేసు విచారణకు హాజరైన దర్శకుడు పూరీ జగన్నాథ్
కొడుకు ఆకాష్, సోదరుడు సాయిరామ్ శంకర్ తో కలిసి హాజరైన పూరీ
ఉదయం నుంచి కొనసాగుతున్న విచారణలో ఆచి తూచి సమాధానాలిస్తున్న పూరీ 
డ్రగ్స్ కేసులో విచారణ ఎదుర్కొంటున్న టాలీవుడ్ డాషింగ్ డైరెక్టర్ పూరీ జగన్నాథ్ పదిన్నర నుంచి విచారణలో పాల్గొన్నారు. లంచ్ కు ముందు సిట్ అధికారులు ప్రధానంగా డ్రగ్స్ స్మగ్లర్స్ తో ఎలా పరిచయమైంది, వారితో ఎందుకు కాంటాక్ట్  పెట్టుకోవాల్సి వచ్చింది అనే ప్రశ్నలకు సమాధానాలు రాబట్టే ప్రయత్నం చేసారు. ఇక లంచ్ తర్వాత కెల్విన్ తో గల సంబంధాలు, డ్రగ్స్ వినియోగంపై సిట్ పూరీని ప్రశ్నిస్తోంది.
 
సిట్ అడిగిన ప్రశ్నల్లో పూరీ ఎదుర్కొన్న ప్రధాన ప్రశ్న కెల్విన్ తో గల పరిచయం ఏంటి, ఎందుకు, ఎలా.. ఈ ప్రశ్నకు సమాధానంగా పూరీ.. ఓ ఈవెంట్ సందర్భంగా పబ్‌లో కెల్విన్‌ను కలిశానని, తనకు కెల్విన్‌కు మధ్య రెగ్యులర్‌గా ఎలాంటి సంభాషణలు జరగడం లేదని పూరి చెప్పినట్లు తెలుస్తోంది. సిట్ అధికారులు అడుగుతున్న ప్రతి ప్రశ్నకు తడబాటు లేకుండా పూరీ సమాధానం చెబుతున్నట్లు విశ్వసనీయ సమాచారం. దీన్ని బట్టి చూస్తే పూరీ పక్కా ప్లానింగ్‌తో విచారణకు వచ్చినట్లు తెలుస్తోంది. అందుకే ప్రతి ప్రశ్నకూ ఆచితూచి సమాధానం చెబుతున్నాడని అంటున్నారు. ఇక పూరీపై సిట్ అధికారులు సంధించిన ప్రశ్నలు కొన్ని బయటకు వచ్చాయి. పూరీని సిట్ సభ్యులు అడిగిన ప్రశ్నలు ఇవే...
 
1. డ్రగ్స్ ఎన్నిరోజులుగా వాడుతున్నారు?
2. ఎవరి ద్వారా కెల్విన్ పరిచయం?
3. కొకైన్ వాడుతున్నది నిజమా? కాదా?
4. రోజుకు ఎంత మోతాదులో డ్రగ్స్ తీసుకుంటారు?
5. డ్రగ్స్ కోసం నెలవారీగా ఎంత ఖర్చు చేసేవారు?
6. కెల్విన్ కంటే ముందు మీకు డ్రగ్స్ సరఫరా చేసిందెవరు?
7. నైజీరియన్ జిఫాన్‌తో ఉన్న లింకేంటి?
8. మీ ద్వారా డ్రగ్స్ ఎవరెవరికి వెళుతున్నాయి?
9. మీరు డ్రగ్స్‌ను అమ్ముతున్నారా?
10. ఫ్రెండ్లీగా పంచుతున్నారా?
11. ముమైత్, ఛార్మి, సుబ్బరాజులకు మీ నుంచే డ్రగ్స్ వెళ్తున్న మాట నిజమా? కాదా?
12. మీ నుంచి ఇంకా ఎవరెవరు డ్రగ్స్ తీసుకుంటున్నారు?
13. రవితేజ, భరత్‌కు డ్రగ్స్ ఇచ్చినట్టు ఉన్న ఫొటోలకు మీ సమాధానం ఏంటి?
14. పార్టీలు బయట చేసుకోకుండా ఇంట్లోనే ఎందుకు చేసుకుంటారు?
15. కెల్విన్‌, జిషన్‌లు ఇంటికి ఎందుకు వచ్చారు?
16. కొకైన్‌ కావాలంటూ కెల్విన్‌ దగ్గరకి ఎవరిని పంపారు?
17. నెలకు ఎన్నిసార్లు డ్రగ్స్‌ తీసుకుంటున్నారు?
18. డ్రగ్స్‌ తీసుకున్నాక కొద్దిరోజులు ఎందుకు హైదరాబాద్‌లో ఉండరు?
19. బ్లడ్‌టెస్ట్‌కు సిద్ధమా, మా దగ్గర ఉన్న ఫొటోలకు మీ సమాధానం ఏమిటి?
Last Updated 25, Mar 2018, 11:40 PM IST